Antwoorde van 11-09-2019 (vlak 2)
Die deelnemers op vlak 2 het die toets van 11-09-2019 só ingevul:
Ons het altyd 'n ........ vol petrol in die kar vir noodgevalle.
twintig liter houer
Samestellende samestellings word vas geskryf en bestaan tipies uit 'n woordgroep (telwoord + selfstandige naamwoord) en 'n selfstandige naamwoord.
Duisende mense het hulle ........ met die Nkandlaskandaal te kenne gegee.
Wanneer twee vokale langs mekaar tot twee verskillende lettergrepe behoort, kry die tweede vokaal ŉ deelteken. In die oorspronklike Nederlands "misnoegen" word die woord met 'n "g" geskryf. In Afrikaans het die "g" weggeval en die klinker wat daarop volg word met 'n deelteken geskryf om die ekstra lettergreep te behou. Ander voorbeelde hiervan sluit in "genoeë", "bewoë" en "vroeë".
Dit is van die ........ belang dat jy jou kind betyds by die skool moet inskryf.
Kollokasies is woordkombinasies wat dikwels saam gebruik word, maar nie vaste uitdrukkings is nie, omdat die woorde se afsonderlike betekenis nie verander nie. Voorbeelde van kollokasies is: “van die uiterste belang”; “met hart en siel”; “teen wil en dank” en “met raad en daad”.
Die hoofstad van Gauteng is ........ .
Johannesburg is die hoofstad van Gauteng, terwyl Pretoria een van Suid-Afrika se hoofstede is. In die volksmond word Johannesburg dikwels eGoli genoem. Pretoria is deel van die distriksmunisipaliteit van Tshwane.